ДО ПРЕДСЕДАТЕЛЯ

НА БСП

Г-ЖА КОРНЕЛИЯ НИНОВА

ДО ЧЛЕНОВЕТЕ, СИМПАТИЗАНТИТЕ И ЖИТЕЛИТЕ

НА ГРАД ШУМЕН И ОБЛАСТ ШУМЕН

ДО СРЕДСТВАТА ЗА МАСОВА ИНФОРМАЦИЯ

**Д Е К Л А Р А Ц И Я**

От Изпълнителното бюро на БСП – град Шумен

**ОТНОСНО:** Появилата се информация в медийното пространство за проведено извънредно заседание на общинския съвет на БСП – Шумен, на което е извършен „преврат“.

Към момента, легитимно избраното изпълнително бюро на БСП – Шумен, е функциониращо и изпълнява своите задължения. Всички други твърдения са неверни и заблуждаващи.

* На проведеното на 19.04.2018г заседание на общинския съвет на БСП - Шумен липсва кворум. На него са присъствали лица които не са членове на БСП :
* г-н Владимир Иванов – ***изключен от БСП***
* г-н Христо Николов – бивш управител на „Титан – БКС“– ***изключен от БСП***
* Мирослав Желев – член на БСП, ***но не е член на общинския съвет***
* Взетото решение, не е събрало необходимия брой гласове съгласно устава на БСП, т.е. квалифицирано мнозинство с 21 от общо 41 души. Решението е взето с 19 гласа.
* В устава на БСП не е предвидено налагане на колективна мярка за въздействие, каквато е целта на взетото решение.

От посочените причини е видно, че взетите решения са нелегитимни и не могат да възпроизведат последствията които целят участниците.

Всичко това се случва в момент, в който Изпълнителното бюро организира две мащабни мероприятия – регионална среща на представители на движението на ветераните на девет области, провела се на 20.04.2018г. и обучение на председателите на основни партийни организации провела се на 21 и 22.04.2018г.

Заседанието на Общинския съвет на БСП се провежда във време, когато Изпълнителното бюро на БСП е ангажирано в изпълнение на мероприятия съгласно приетия план за работа през 2018г

Събралите се членове на Общинския съвет на БСП са действали користно с цел удовлетворяване на лични амбиции **(изразяващи се в дискредитиране на членовете на действащото в момента бюро и овладяване ръководството на БСП )**, в лицето на бившия кмет на град Шумен – Красимир Костов и на настоящия общински съветник – Анатоли Стоянов.

Част от присъстващите гласуват под заплаха, манипулации и изнудване. Някой от тях са в тесни роднински връзки помежду си, като например вуйчо – племенник. Визираме случая Станислав Борисов Бачев – роднина на Красимир Костов, който дори е осъждан за притежание на наркотици, което автоматично изключва високия морал на част от събралите се в четвъртък – 20.04.2018г

Всички тези действия целят дискредитиране и уронване престижа и авторитета на БСП в Шумен в навечерието на предстоящите местни избори. Тези действия обслужват единствено и само интересите на управляващата към момента партия в Община Шумен.

Изпълнителното бюро на БСП – Шумен, /което до момента е единствено и легитимно избрано/ счита, че Красимир Костов, Анатоли Стоянов, Станислав Бачев, Николай Калев – бивш председател на БСП –Шумен, трябва да понесат своята морална, гражданска и партийна отговорност. Те се явяват основни организатори и двигатели по отношение снеуспешните опити за разцеплението в Шуменската партийна организация. Твърдо сме убедени, че всякакви опити за разцепление ще претърпят провал. Всички, които до сега чрез действията си са се стремили да внесат конфронтация и разцепление в БСП не са постигнали успех и а понесли своята отговорност.

Заявяваме своята готовност за провеждане на срещи и разговори с всички останали представители на Общинския съвет на БСП, участвали в това заседание, за да не бъде допуснато плануваното разцепление на организацията.

ИЗПЪЛНИТЕЛНО БЮРО НА БСП – ГРАД ШУМЕН